**Arar**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt ofilită şi mă doare,

am fost cândva încântătoare.

Prietenii curte-mi făceau

şi unii-n taină mă iubeau.

Eram cochetă, răsfăţată,

râvnită, mândră, rafinată.

Sincer, pledez nevinovată,

pe-atunci eram imaculată.

Arar, în nopţile cu lună,

doresc să fim iar împreună.

Aştept, dar totu-i în zadar,

tu ai plecat şi n-ai habar!

Acum, trecutu-ndepărtat

îmi pare un vis estompat.

Să te urmez n-aş fi putut,

aveam o fiică de crescut.

Să joci la loterie-nvaţă,

când nimeni nu te mai răsfaţă.

Deci, fă hazardul, circumstanţa,

să-ncline uşurel balanţa.

M-am resemnat, însă e greu,

o ştie doar sufletul meu.

De aceea, voi - amicii mei,

să nu rămâneţi singurei!

Copiii-şi trăiesc viaţa lor,

daţi frâu liber viselor!